19/01/2015 | Administración LocalMunicipal
Ferrol
Urbanismo
Notificación a Inmobiliaria Hércules e aos herdeiros de Alfonso Prieto García, exp. MC OE 53/14 Estrada Castela, 120

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto do 27.11.2014 que resolve o expediente de orde de execución MC OE 53/14, xa que se intentou a notificación e non se puido realizar, procedese á súa práctica mediante o anuncio no taboleiro de editos do concello do último domicilio coñecido e no Boletín Oficial da Provincia para coñecemento do interesado. De conformidade co artigo 61 da Lei 30/1992 publícase un estrato da resolución do 27.11.2014 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Ordenar a execución forzosa mediante a imposición dunha multa coercitiva polo valor de 600 euros á propietaria do inmoble sito na estrada de Castela 120, baixo, HOGAR DEL PINTOR 11, SL por non cumprimentar o ordenado no decreto do 28.08.2014. SEGUNDO.- Advírteselle ao obrigado que no caso de continuar incumprindo o ordenado no decreto de data 28.08.2014 continuarase coa imposición de multas coercitivas por importe de 300 a 6.000 euros, reiterables ata o total cumprimento do ordenado, sen prexuízo de acordar a execución subsidiaria polo Concello. TERCEIRO.- Notificar a presente resolución ao interesado e demais partes presentadas. CUARTO.- Advírtese á obrigada, que o reiterado incumprimento da presente orde de execución poderá dar lugar á remisión ao Xulgado das actuacións levadas a cabo para a depuración das posibles responsabilidade por infracción penal de desobediencia á autoridade, ou calquera outra que puidese concorrer. QUINTO.- Comunicarlle á obrigada que, estando advertida pola Administración dos riscos existentes, serán da súa responsabilidade os danos e prexuízos que se poidan ocasionar”. Segundo xurisprudencia consolidada (STS 10/07/84, STS 7/12/1989, STS 10/04/1991 e 14/06/1993, e STSXG 8/11/07, STSXG 6/11/08) ao tratarse dun acto de execución doutro acto administrativo firme e executivo, non caberá interpoñer contra el recurso administrativo ningún, salvo que estes incorporen unha decisión adicional e autónoma respecto da mera execución do acto previo, isto é, cando se fundamenten unicamente no contido da multa coercitiva en canto acto de execución forzosa, non do acto administrativo que executa, toda vez que este xa é firme e executivo a todos os efectos. Neste caso poderá vostede interpoñer RECURSO DE REPOSICIÓN ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, modificados pola Lei 4/1999, do 13 de xaneiro. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes desde a súa interposición sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a Resolución do referido recurso de reposición se debería notificar de forma expresa (un mes desde a súa interposición), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. Prazos de pagamento: Os prazos para o seu ingreso en período voluntario son os seguintes (art.62.2 da Lei xeral tributaria aprobada por Lei 58/2003, de 17 de decembro): 1. As liquidacións notificadas entre os días 1 ao 15 de cada mes, desde a data de recepción da notificación ata o día 20 do mes posterior ou, se este non fose hábil, até o inmediato hábil seguinte.2. As liquidacións notificadas entre os días 16 e último de cada mes, desde a data de recepción da notificación até o día 5 do segundo mes posterior ou, se este non fose hábil, até o inmediato hábil seguinte. Advertencia de falta de pagamento: Transcorrido o prazo sinalado sen efectuarse o ingreso procederase ao seu cobro pola vía de constrinximento, incrementándose a débeda cos recargos do período executivo, xuros de mora e custas que en cada caso sexan esixibles, nos termos dos artigos 26 e 28 da Lei xeral tributaria. Ferrol, 8 de xaneiro de 2015 O concelleiro delegado de Urbanismo, Infraestruturas e Contratación, por delegación da Alcaldía de 30.04.2013 (BOP 16.05.2013) Asdo.: Guillermo Evia Pérez